*Vide etiam paginam discretivam:* Constantia


Wikidata Constantia (Romania)
Res apud Vicidata repertae:Constantia (Romania): insigneConstantia (Romania): insigne
*Civitas*: Romania  
*Locus*: 44°10′24″N 28°38′18″E  
*Numerus incolarum*: 263 707  
*Zona horaria*: UTC+2, UTC+3  
Situs interretialis  
*Nomen officiale*: Τόμις, Томіс, Томы
**Gestio**

*Praefectus*: Vergil Chițac  
*Procuratio superior*: Constantia  

**Geographia**

*Superficies*: 124.89±0.01 chiliometrum quadratum  

**Coniunctiones urbium**

*Urbes gemellae*: Laodicea, Constantinopolis, Aktau, Heracleum, Drepanum, Volgogradum, Perusia, Sidon, Gesoriacum, Makassar, Urbs Sanctorum, Dobrich, Sciamhaevum, Havana, Alexandria, Aboa, Yokohama, Roterodamum, Odessa, Brestia, Thessalonica, Smyrna  

**Tabula aut despectus**

Constantia (Romania): situsConstantia (Romania): situs
Constantia (Tomis) (Romaniae

)  
Constantia (Tomis)Constantia (Tomis)Situs urbis Constantiae
Statua poetae Ovidii Constantiae posita.
**Constantia** (Dacoromanice *Constanța*), vel nomine classico **Tomis**, est urbs Romaniae circiter 310 471 incolarum (anno 2002) et caput districtus eiusdem nominis.

Historia.
---------

**Tomis** (Graece Τόμοι), colonia a Milesiis deducta, septimo vel sexto saeculo a.C.n. condita est in litore laevo Ponti Euxini prope ostium Istri, quae regio tum a Getis incolebatur. Ita urbs Geto-Graeca fuit, antequam, primo saeculo a.C.n. in Romanam dicionem redigeretur. In provinciam Moesiam tum inclusa est.

Nobilis in primis erat ob exsilium poetae Ovidii qui extremam vitam ibi egit ab anno 9 (mortuus est anno 17 vel 18). Miserrimus poeta multum de frigore ac de incursibus barbarorum trans Istrum in elegiis questus est. Popularem etymologiam de nomine huius urbis nobis tradidit, a verbo Graeco τεμειν (id est secando) ductam, tamquam Medea cum Iasone patrem Aeetam fugiens, huc appulisset atque fratrem Absyrtum necavisset et membra eius hoc animo secuisset ac dispersisset, ut persequentes tardaret, dum membra miseri pueri lugens pater colligit atque sepelit. Haec etymologia verisimilis quidem non est, sed cum maesto animo exulis poetae optime congruit.

Postea urbs eadem **Constantia** vocata est in honorem Constantiae, sororis Constantini imperatoris, qui Constantinopoli nomen suum dedit. Anno 441 Hunni urbem expugnaverunt. Parva urbs sine vi medio aevo fuit.

Coniunctiones communium
-----------------------

* Aegyptus Alexandria, Aegyptus
* Fraqncia Gesoriacum, Francia
* Francia Brestia, Francia
* Bulgaria Dobrich, Bulgaria
* Cuba Havana, Cuba
* Graecia Heracleum, Graecia
* Turcia Constantinopolis, Turcia
* Turcia Smyrna, Turcia
* Syria Laodicea, Syria
* CFA Mobile, CFA
* Russia Noworossijsk, Russia
* Ucraina Odessa, Ukraina
* Italia Perusia, Italia
* Nederlandia Roterodamum, Nederlandia
* Libanus Sidon, Libanus
* Brasilia Urbs Sanctorum, Brasilia
* Res publica popularis Sinarum Sciamhaevum, Res publica popularis Sinarum
* Italia Sulmo, Italia
* Graecia Thessalonica, Graecia
* Italia Drepanum, Italia
* Finnia Aboa, Finnia
* Iaponia Yokohama, Iaponia

Notae
-----

1. ↑  Latine etiam inveniuntur **Tomi** (Statius) et **Tomoe** (Pomponius Mela, De Chorographia II,2,22).

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Constantiam** spectant. |

* Pagina officialis urbis Constantiae(Dacoromanice)

Fontes.
-------

* Ovidius, *Tristia*
	+ *Epistulae ex Ponto*

Pinacotheca
-----------

* Litus apud ConstantiamLitus apud Constantiam
* Fabrica naviumFabrica navium
* Monumentum libertatis (Statuia Libertăţii)Monumentum libertatis (*Statuia Libertăţii*)